钦定古今图书集成/历象汇编/岁功典/第072卷 > 八月十五夜桃源翫月 刘禹锡
## 钦定古今图书集成/历象汇编/岁功典/第072卷 > 八月十五夜桃源翫月 刘禹锡

尘中见月心亦闲，况是清秋仙府间。凝光悠悠寒露
坠，此时立在最高山。碧虚无云风不起，山上长松山
下水。群动翛然一顾中，天高地平千万里。少君引我
昇玉坛，礼空遥请真仙官。云軿欲下星斗动，天乐一
声肌骨寒。金霞昕昕渐东上，轮攲影促犹频望。绝景
良时难再并，他年此日应惆怅。